<https://www.europress.ro/carti/pachete-promotionale/pachet-serie-de-autor-bogdan-socol/#product>
<http://schema.org/description>
"Pachetul contine titlurile:100 de sportivi legendariCând am început documentarea pentru cartea „100 de sportivi legendari”, primul criteriu pe care l-am luat în considerare a fost legat strict de performanțele obținute de eroii despre care urma să scriu. Însă, pe măsură ce avansam în lucrare, descopeream și alte lucruri cu totul deosebite, care au făcut diferența în favoarea unui sportiv și în detrimentul altuia. Pentru că această carte nu doar măsoară recordurile și medaliile obținute de unii dintre cei mai mari atleți din istoria omenirii, ci expune și povești de viață cu totul aparte. În multe situații, palmaresul individual a pălit pe lângă istorisirea unei existențe demne de un bestseller, astfel că, în acest moment, pot afirma cu tărie că „100 de sportivi legendari” nu este o carte care însumează doar cifre reci, statistici, secunde, milimetri, trofee și goluri, ci explică tot contextul în care acestea au fost posibile.Poveștile marilor campioni ai sportului românesc și mondial au fost creionate cât mai fidel posibil cu ajutorul unui număr impresionant de surse, iar portretele unora dintre sportivii de top ai țării noastre au fost realizate în urma unor interviuri exclusive realizate tocmai pentru o autenticitate cât mai mare.Poate că unii dintre sportivii neincluși în carte sunt chiar mai mari decât cei care se regăsesc în aceste pagini, dar cu siguranță, fiecare dintre cei selecționați cu grijă în această colecție specială a marilor campioni reliefează în mod fidel istoria omenirii și evoluția sportului din ultimul secol.100 de fotbalişti legendariPe mulți dintre ei i-a comentat pe viu! Pe alții i-a văzut jucând, iar despre ceilalți a aflat citindu-i pe marii cronicari ai acelor vremuri...Având în spate o experiență de peste 2000 de meciuri comentate la cel mai înalt nivel, Bogdan Socol a încercat să prezinte, așa cum a fost, viața și cariera a „100 de fotbaliști legendari”. După o muncă minuțioasă, migăloasă, dar și foarte frumoasă, comentatorul Digi Sport a reușit să adune în 400 de pagini 100 de povești speciale ale unor oameni care au marcat nu doar istoria fotbalului, dar și a omenirii prin impactul lor.În „100 de fotbaliști legendari”, veți afla cum un meci de fotbal i-a salvat viața unui viitor campion mondial, cum cel mai mare atacant italian al tuturor timpurilor se motiva cel mai bine înaintea meciurilor petrecând o noapte întreagă lângă niște doamne de companie sau care a fost primul jucător care a făcut o schimbare, fără ca antrenorul să mai aibă vreun cuvânt de spus.Pe parcursul lecturii acestei cărți, veți ajunge, prin intermediul celor 100 de eroi, din epoca interbelică până în zilele noastre, trecând și prin dramele din preajma celui de-al Doilea Război Mondial, prin comunismul care a obstrucționat atâtea cariere mărețe, prin dictaturile militare din America Latină și prin toată perioada de incertitudini a Războiului Rece.Fotbalul a învins toate problemele, însă, și a mers mai departe cu poveștile sale.Jurnalul unui iubitor de fotbalComentariile lui Cristian Ţopescu împletite cu turneul final de vis al naţionalei României m-au făcut să vreau un singur lucru: să ajung şi eu comentator şi să pot trăi pe viu meciuri de neuitat. Așa am absolvit Școala Superioară de Jurnalistică în 2003, an în care mi-am realizat şi un prim vis: acela de a comenta un meci de fotbal în direct. Se întâmpla la TV Sport, actualul sport.ro. Partida, Arsenal – Everton 2-0. De atunci până în prezent am adunat peste 1700 de meciuri comentate, fie din studio, fie de pe stadion. Printre ele, două finale de Champions League, câteva dintre cele mai aşteptate derby-uri din Europa, Barcelona – Real Madrid, AC Milan – Inter sau Arsenal – Manchester United, precum şi Clasicul României, Steaua – Dinamo.Inevitabil, când ești într-o asemenea situație, trebuie să înfrunți și criticile și cele mai grobiene înjurături. Știu că stilul meu vulcanic, mai sud-american, nu este pe placul tuturor, însă eu cred că mi se potrivește cel mai bine. Consider că un comentator trebuie să transmită emoția și pasiunea din timpul unui meci tocmai pentru a-l face pe telespectator să se simtă ca și cum ar fi pe stadion. Cert este că pe nimeni nu lasă indiferente comentariile mele. Ori plac, ori ba!(Bogdan Socol)Preț individual cumulat în librării: 179,55 lei;Preț individual cumulat în librăria Ideea Europeană: 158,01 lei;Preț Pachet promoțional: 132,00 lei"
<https://www.europress.ro/carti/pachete-promotionale/pachet-serie-de-autor-bogdan-socol/>